Un tram del carrer Colom es tallarà al trànsit rodat el dilluns 24 d’octubre per enderrocament d’un immoble
2025-07-24

La Policia Local de Burjassot, regidoria dirigida per Manuel Pérez Menero, ha informat que dilluns que ve, 24 d’octubre, es procedirà al tall d’un tram del carrer Colom, a causa de l’enderrocament d’un immoble en la zona.

Concretament, es procedirà al tall del carrer a l’altura de l’encreuament amb els carrers Santiago García i Godella, ja que l’enderrocament es realitzarà a l’altura del número 14.

Des de la Policia Local, a més d’informar del tall, es recomana als conductors que hagen de passar per la zona que ho facen per vies alternatives.